***Lectio tertia decima (Od.)***

**IV linksniuotė**

Pratimai

1. Išlinksniuoti: sąnarinis mažas lankas, sveikas (III l.) kelis, šoninė kaulinė atauga.
2. Parašyti Nom., Gen. sg. ir pl.: minkšta plėštinė žaizda, paprasta mitralinė yda (vitium, ii n; mitrális, e), ilga koma, kaktinis kaulas, visiškas iškritimas, plonas ragas, dešinioji plaštaka.
3. Išversti: Šoninių raiščių plyšimas. Nepakitusi būklė po krūtinės ląstos kairiosios pusės spaustinės traumos. Tarpslankstelinių sąnarių skausmas. Minkštųjų audinių pažeidimai. Cerebrinis paralyžius. Hemoraginis insultas. Sunki būklė po pirmo miokardo (myocardium, ii n) infarkto. Medetkos tinktūra tamsiame buteliuke vidiniam vartojimui per burną. Ūmus pūlinys apatinėje smakro dešiniosios pusės srityje. Lėtinis poakinis pūlynas. Ūmus kelio sąnario pažeidimas.
4. Įrašyti galūnes: infarctui prim...; manui dextr...; genus sinistr...; cornua articulari...; procéssus frontal...; dentium nigr... molar...; glaucoma traumatic...; pectus magn...
5. Parašyti Gen. sg.: vulnus contúsum, manus dextra, corpus aliénum (aliénus, a, um – svetimas), gradus primus, cornu articuláre, óculus dexter, dígitus sanus, uréter (uréter, éris m – šlapimtakis) salúber dexter, nephróma magnum, latus latum, genu sinistrum.
6. Parašyti graikiškais dėmenimis: negalėjimas vaikščioti, mažakraujystė, skausmo nejautimas, nervo skausmas, kremzlės pašalinimas, inkstų akmenligė, šlapimo pūslės akmuo, apetito nebuvimas, raumenų liga, skrandžio plyšimas, padidėjusi mityba, danties navikas.

Manus manum lavat (laváre – plauti).

De gustibus non est disputandum (non est disputandum – nesiginčijama).

Radíces litterarum amárae, fructus dulces (radix, ícis f – šaknis; litterae, arum – mokslas; dulcis, e – saldus).

***Memoriā tenéte***

**m**

meátus, us m – landa

procéssus, us m – atauga

arcus, us m – lankas

sinus, us m – antis

hiátus, us m – žiotys

ductus, us m – latakas

recéssus, us m – kišenė

plexus, us m – rezginys

status, us m – būklė, padėtis (status quo [ante] – nepakitusi būklė, padėtis)

éxitus, us m – išėjimas, baigtis (exitus letalis – mirtina baigtis, mirtis)

cursus, us m – eiga (levis – lengva, moderatus – vidutinio sunkumo, gravis – sunki)

gradus, us m – laipsnis

situs, us m – vieta (in situ)

infarctus, us – infarktas

insultus, us m – insultas

partus, us m – gimdymas (immaturus – ankstyvas, praematurus – priešlaikinis, serotinus – vėlyvas)

abortus, us m – abortas (spontaneus – savaiminis, artificialis – dirbtinis)

prolapsus, us m – iškritimas

abscessus, us m – pūlinys

decúbitus, us m – pragula

prúritus, us m – niežėjimas

pulsus, us m – pulsas (tardus – lėtas, frequens – dažnas)

motus, us m – judesys, judėjimas

spíritus, us m – spiritas (aethylicus – etilo)

usus, us m – naudojimas (ad usum internum, ad usum externum)

gustus, us m – skonis

fructus, us m – vaisius

lapsus, us m – klaida, apsirikimas (lapsus linguae, lapsus cálami [cálamus, i m – rašiklis], lapsus memóriae)

**f**

acus, us f – adata

manus, us f – plaštaka

Quercus, us f – ąžuolas

domus, us f – namas

**n**

cornu, us n – ragas

genu, us n – kelis

gelu, us n - šaltis